《用珍字韵谢吴帅分惠乃弟山泉所寄庐山新茗一首》
宋代·林希逸

五老峰前草自灵，若为封裹入南闽。锦囊有句知难弟，玉帐多南寄野人。

云脚似浮庐瀑雪，水痕堪斗建溪春。龙团拜赐前身梦，得此烹尝胜食珍。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。